*Tämä artikkeli käsittelee tennispelaajaa. Insinööri Gilles Simonista on eri artikkeli.*

**Gilles Simon** (s. 27. joulukuuta 1984 Nizza) on ranskalainen tennispelaaja. Hän on yltänyt ATP:n maailmanlistalla parhaimmillaan kuudenneksi ja Grand Slam -turnauksissa parhaimmillaan puolivälieriin Australian avoimissa 2009. Hän on voittanut ammattilaisurallaan 14 kaksinpeliturnausta.

Simon selviytyi ensimmäisen kerran ATP-turnauksen loppuotteluun Valenciassa 2006. Tuolloin hän hävisi Nicolás Almagrolle eräluvuin 2–6, 3–6. Vuonna 2007 hän saavutti ensimmäiset turnausvoittonsa. Helmikuussa Marseillen loppuottelussa hän voitti Marcos Baghdatisin luvuin 6–4, 7–6(3) ja syyskuussa Bukarestin loppuottelussa Victor Hănescun lukemin 4–6, 6–3, 6–2. Toukokuussa 2008 hän voitti Casablancan turnauksen loppuottelussa Julien Benneteaun luvuin 7–5, 6–2, heinäkuussa Indianapolisin loppuottelussa Dmitri Tursunovin luvuin 6–4, 6–4 ja syyskuussa Bukarestin loppuottelussa Carlos Moyàn lukemin 6–3, 6–4. Lokakuussa 2008 hän voitti Madridin Masters-turnauksen välierissä maailmanlistan ykköspelaajan Rafael Nadalin eräluvuin 3–6, 7–5, 7–6(6) mutta hävisi loppuottelussa Andy Murraylle. Kauden 2008 päättäneessä Masters Cupissa Shanghaissa hän voitti alkulohkossa Radek Štěpánekin ja maailmanlistan kakkosen Roger Federerin, mutta hävisi Andy Murraylle. Välierissä hän hävisi Novak Đokovićille luvuin 6–4, 3–6, 5–7. Viimeksi hän on yltänyt voittoon Punen ja Metzin turnauksissa vuonna 2018.

Grand Slam -turnauksiin Simon osallistui ensimmäisen kerran Ranskan avoimissa 2005. Ensimmäiset otteluvoittonsa hän saavutti Australian avoimissa 2006, jolloin hän selviytyi kolmannelle kierrokselle. Vuonna 2008 hän pääsi kolmannelle kierrokselle niin Australian avoimissa, Wimbledonissa kuin Yhdysvaltain avoimissakin. Hänen toistaiseksi paras saavutuksensa Grand Slam -turnauksissa on selviytyminen puolivälieriin Australian avoimissa 2009. Vuoden 2009 Ranskan avoimissa hänet oli sijoitettu seitsemänneksi, mutta hän hävisi kolmannella kierroksella 30:nneksi sijoitetulle Victor Hănesculle. Samana vuonna hän hävisi Juan Carlos Ferrerolle sekä Wimbledonin neljännellä kierroksella että Yhdysvaltain avointen kolmannella kierroksella.

Australian avoimista 2010 Simon vetäytyi polvivaivojen takia.

Turnausvoitot kaksinpelissä
---------------------------

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Voitot turnausluokittain** |
| Grand Slam -turnaukset (0) |
| ATP World Tour Finals (0) |
| ATP World Tour Masters 1000 (0) |
| ATP World Tour 500 (1) |
| ATP World Tour 250 (9) |

 | 

|  |
| --- |
| **Voitot kenttätyypeittäin** |
| Kova (5) |
| Massa (5) |
| Ruoho (0) |
| Matto (0) |
| s = sisäkenttä |

 |

|  |  |  |  |  |  |
| --- | --- | --- | --- | --- | --- |
| **N:o** | **Pvm** | **Turnaus** | **Kenttä** | **Finaalivastustaja** | **Erävoitot** |
| 1. | 18. helmikuuta 2007 | Ranska Marseille | Kova | Kypros Marcos Baghdatis | 6–4, 7–6(3) |
| 2. | 16. syyskuuta 2007 | Romania Bukarest | Massa | Romania Victor Hănescu | 4–6, 6–3, 6–2 |
| 3. | 24. toukokuuta 2008 | Marokko Casablanca | Massa | Ranska Julien Benneteau | 7–5, 6–2 |
| 4. | 20. heinäkuuta 2008 | Yhdysvallat Indianapolis | Kova | Venäjä Dmitri Tursunov | 6–4, 6–4 |
| 5. | 14. syyskuuta 2008 | Romania Bukarest | Massa | Espanja Carlos Moyà | 6–3, 6–4 |
| 6. | 28. syyskuuta 2009 | Thaimaa Bangkok | Kova | Serbia Viktor Troicki | 7–5, 6–3 |
| 7. | 26. syyskuuta 2010 | Ranska Metz | Kova | Saksa Mischa Zverev | 6–3, 6–2 |
| 8. | 15. tammikuuta 2011 | Australia Sydney | Kova | Serbia Viktor Troicki | 7–5, 7–6(4) |
| 9. | 24. heinäkuuta 2011 | Saksa Hampuri | Massa | Espanja Nicolás Almagro | 6–4, 4–6, 6–4 |
| 10. | 29. huhtikuuta 2012 | Romania Bukarest | Massa | Italia Fabio Fognini | 6–4, 6–3 |

CommonsCommons
Wikimedia Commonsissa on kuvia tai muita tiedostoja aiheesta **Gilles Simon**.

Lähteet
-------

* Gilles Simonin tiedot ATP:n virallisilla sivuilla (englanniksi)


1. 1 2  *ATP:n kotisivut*View and modify data on Wikidata. Tieto on haettu Wikidatasta.